Ministru kabineta rīkojuma projekta

**„Par atļauju izbeigt līdzdalību un uzsākt reorganizāciju”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 9.panta otrā un ceturtā daļa un 118.panta otrā daļa.Valsts akciju sabiedrības „Valsts nekustamie īpašumi” (turpmāk – VNĪ) valdes 2016.gada 1.marta lēmums (protokols Nr.VP-16/13; protokollēmuma Nr.16/13-1) „Par izvērtējumu par SIA „Veselības aprūpes nekustamie īpašumi” darbības izbeigšanu”, ar kuru tika nolemts uzsākt sabiedrības ar ierobežotu atbildību „Veselības aprūpes nekustamie īpašumi” (turpmāk – VANĪ) darbības izbeigšanu, veicot VNĪ un VANĪ reorganizācijas procesu.VNĪ valdes 2016.gada 5.aprīļa lēmums (protokols Nr.VP-16/18; protokollēmuma Nr.16/18-1) „Par VAS „Valsts nekustamie īpašumi” un SIA „Veselības aprūpes nekustamie īpašumi” reorganizācijas plāna apstiprināšanu”, ar kuru apstiprināts aktuālais VNĪ un VANĪ reorganizācijas plāns un lemts par tā īstenošanas uzsākšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts „Par atļauju izbeigt līdzdalību un uzsākt reorganizāciju” (turpmāk - rīkojuma projekts) sagatavots, lai saskaņā ar Pārvaldības likuma 9.panta otro un ceturto daļu un 118.panta otro daļu atļautu VNĪ (vienotais reģistrācijas Nr.40003294758) izbeigt līdzdalību VANĪ (vienotais reģistrācijas Nr.401031748312) un uzsākt VNĪ un VANĪ reorganizāciju, VANĪ pievienojot VNĪ.**Situācijas apraksts.**VANĪ (vienotais reģistrācijas Nr.401031748312; juridiskā adrese: Vaļņu iela 28, Rīgā, LV-1980, biroja adrese Stabu iela 18, Rīga, LV-1011) dibināta 2008. gada 12. maijā ar noteiktu darbības mērķi - atbilstoši veselības aprūpes nozares interesēm nodrošināt veselības aprūpes sistēmas vajadzībām izmantojamā valsts nekustamā īpašuma efektīvu pārvaldīšanu, apsaimniekošanu un būvniecību. VANĪ pamatkapitāls ir EUR 142 287 (viens simts četrdesmit divi tūkstoši divi simti astoņdesmit septiņi *euro*), kas sadalīts 142 287 kapitāla daļās, ar vienas kapitāla daļas nominālvērtību EUR 1 (viens *euro*). VANĪ vienīgais dalībnieks ir VNĪ (vienotais reģistrācijas Nr.40003294758, juridiskā adrese: Vaļņu iela 28, Rīga, LV-1980).Starp VNĪ un Veselības ministriju tika noslēgti sekojoši līgumi: * 2008.gada 12.maija Sadarbības līgums. Saskaņā ar līguma nosacījumiem VNĪ nodibina VANĪ un VANĪ statūti pirms to apstiprināšanas (grozīšanas) ir jāsaskaņo ar Veselības ministriju, kā arī Veselības ministrija sniedz priekšlikumu par divu valdes locekļu iecelšanu, no kuriem viens ir ieceļams par valdes priekšsēdētāju;
* 2008.gada 17.jūlija Sadarbības līgums par Veselības ministrijas valdījumā esošo valsts nekustamo īpašumu pārvaldīšanu. Saskaņā ar līguma nosacījumiem Veselības ministrija nodod tās valdījumā esošos valsts nekustamos īpašumus VNĪ pārvaldīšanā un VNĪ, ievērojot Veselības ministrijas un konkrētā īpašuma lietotāja intereses, veic nodoto īpašumu pārvaldīšanu. Minētā līguma 4. punktā noteikts, ka VNĪ pēc saviem ieskatiem, līgumā noteikto mērķu sasniegšanai, ir pilnvarota piesaistīt trešās personas un izsniegt attiecīgu pilnvarojumu rīkoties savā vārdā. Līguma 5. punktā noteikts, ka katra īpašuma pārvaldīšanas kārtību un nosacījumus puses nosaka savstarpēji vienojoties, slēdzot atsevišķus pārvaldīšanas līgumus. 2008. gada 22. septembrī starp VNĪ un Veselības ministriju tika noslēgta vienošanās par grozījumiem Sadarbības līgumā par Veselības ministrijas valdījumā esošo valsts nekustamo īpašumu pārvaldīšanu. Vienošanās 4.punktā noteikts, ka, pamatojoties uz minētā līguma 4. punktu, puses vienojas, ka VNĪ saistības līguma sakarā pildīs šim mērķim dibināta VANĪ uz attiecīgā pilnvarojuma līguma pamata.

2008. gada 10.septembrī starp VNĪ un VANĪ tika noslēgts Pilnvarojuma līgums Nr.2805, saskaņā ar kuru VANĪ veica Veselības ministrijas valdījumā esošo valsts nekustamo īpašumu pārvaldīšanu. Saskaņā ar līguma nosacījumiem līgums ir spēkā līdz pilnvarojuma atsaukšanai. Līgumam izbeidzoties, VANĪ nodod VNĪ tās pārvaldīšanā nodotos valsts nekustamos īpašumus ar pieņemšanas – nodošanas aktu, kā arī ar apsaimniekošanu saistīto dokumentāciju un finanšu līdzekļus, kas iegūti nekustamo īpašumu pārvaldīšanas rezultātā un nav iztērēti uz attiecīgo brīdi. Pamatojoties uz 2008. gada 10.septembrī noslēgto Pilnvarojuma līgumu Nr.2805, VANĪ un Veselības ministrija noslēdza atsevišķus līgumus par nekustamo īpašumu pārvaldīšanu par visiem nodotajiem un Veselības ministrijas valdījumā esošiem valsts nekustamiem īpašumiem.VNĪ un VANĪ reorganizāciju tika plānots uzsākt 2014.gada rudenī. VNĪ reorganizācijas gadījumā saskaņā ar starp VNĪ un Nordea Bank Finland Plc 2005.gada 14.novembrī noslēgtā Aizdevuma līguma Nr.2005-140-A nosacījumu kreditoram bija tiesības veikt izmaiņas aizdevuma izmantošanas un/vai atmaksas noteikumos, kā arī saskaņā ar 2012.gada 13.septembrī noslēgtā Nordea klientu līguma par darījumiem ar atvasinātajiem finanšu instrumentiem Nr.12/2012 nosacījumu jebkuru pasākumu veikšanai vai lēmumu pieņemšanai saistībā ar uzņēmējdarbības reorganizāciju bija nepieciešams saņemt bankas rakstisku piekrišanu. Ņemot vērā Nordea Bank Finland Plc izteikto viedokli, ka VNĪ un VANĪ reorganizācijas gadījumā banka izmantos Aizdevuma līgumā Nr.2005-140-A pielīgtās tiesības un to ka vienošanās ar banku netika panākta, reorganizācijas īstenošanai nepieciešamās darbības netika turpinātas.2015.gada 23.jūlijā starp Veselības ministriju un VSIA „Paula Stradiņa klīniskā universitātes slimnīca” un VANĪ tika noslēgta Vienošanās Nr.SKUS 425/15, kas paredzēja VANĪ līdz 2015.gada 31.decembrim nodot VSIA „Paula Stradiņa klīniskā universitātes slimnīca” nekustamos īpašumus Pilsoņu ielā 13, Rīgā, un Dzirciema ielā 20, Rīgā, kuros atrodas slimnīcas vai specializētās medicīnas iestādes un kuriem ir nepieciešama nepārtraukta specifiska pārvaldīšana. Ar VNĪ valdes 2015. gada 2.septembra lēmumu (protokols Nr.VP-15/16; protokollēmuma Nr.15/16-3) „Par SIA „Veselības aprūpes nekustamie īpašumi” saimnieciskās darbības izbeigšanu” tika nolemts, ka VANĪ saimnieciskā darbība tiek izbeigta ar 2016. gada 31.martu. Uz 2016. gada 1.februāri:- VANĪ pārvaldīšanā bija 13 Veselības ministrijas valdījumā esošie valsts nekustamie īpašumi – administratīvās ēkas, kuru pārvaldīšanai vai apsaimniekošanai nav nepieciešama specifiska pārvaldīšana;- bija spēkā 102 nomas līgumi par kopējo ikmēneša nomas maksas summu EUR 25 870 (bez PVN) un 16 apsaimniekošanas (lietošanas) līgumi par kopējo ikmēneša apsaimniekošanas summu EUR 17 660 (bez PVN). Kopējā finanšu situācija uz 2015. gada 31.decembri: debitori – EUR 314 792, kreditori – EUR 131 759, 20 darbiniekiem neizmantotie atvaļinājumi (294 atvaļinājuma dienas) – EUR 15 553; VANĪ apgrozījums 2015. gadā sastāda EUR 2 395 869, izmaksas (t.sk. nodokļi) EUR 2 275 585 un VANĪ 2015. gada peļņa EUR 120 284 (pēc nodokļu nomaksas).2016.gada 16.februārī starp VNĪ un VANĪ noslēgta Vienošanās par 2008.gada 10.septembra Pilnvarojuma līguma Nr.2805 izbeigšanu. Pamatojoties uz noslēgto vienošanos VANĪ ir nodevusi VNĪ tās pārvaldīšanā nodotos valsts nekustamos īpašumus, kā arī ar apsaimniekošanu saistīto dokumentāciju. 2016.gada maijā VANĪ ir veikusi norēķinu, pārskaitot VNĪ finanšu līdzekļus, kas iegūti nekustamo īpašumu pārvaldīšanas rezultātā, tostarp no nomniekiem saņemtās drošības naudas.Pārvaldības likuma 4.panta otrajā daļā noteikts, ka publiskas personas kapitālsabiedrībai var būt līdzdalība citā kapitālsabiedrībā, ja ir spēkā viens no šādiem nosacījumiem:* *kapitālsabiedrība atbilst publiskas personas līdzdalības nosacījumiem, kas paredzēti Valsts pārvaldes iekārtas likuma 88. panta pirmajā daļā;*
* *līdzdalība tieši nodrošina publiskas personas kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu.*

Pārvaldības likuma 4.panta trešajā daļā noteikts, *ka papildus šā panta otrajā daļā minētajiem nosacījumiem kapitālsabiedrība, kura vēlas iegūt līdzdalību citā kapitālsabiedrībā, pirms lēmuma pieņemšanas sniedz publiskas personas augstākajai lēmējinstitūcijai vērtējumu, vai ar līdzdalību citā kapitālsabiedrībā tās resursi tiks izmantoti racionāli un ekonomiski pamatoti, ievērojot labas korporatīvās pārvaldības principus.* Savukārt Pārvaldības likuma 7.pantā noteikts, ka *publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem*. Lai gan Pārvaldības likuma 7.pantā noteiktais pienākums pārvērtēt tiešo līdzdalību kapitālsabiedrībā ir noteikts publiskai personai, VNĪ, ievērojot labas korporatīvās pārvaldības principus, ir vērtējusi VANĪ darbības turpināšanu, ievērojot Pārvaldības likuma 4.panta nosacījumus.Ievērojot Valsts pārvaldes iekārtas likuma 88. panta pirmās daļas nosacījumus publiskas personas kapitālsabiedrības dibināšanai vai līdzdalības iegūšanai un veicot VANĪ līdzdalības pārvērtēšanu, secināts, ka VANĪ pārvalda nekustamos īpašumus, kas ir stratēģiski svarīgi valsts un pašvaldības administratīvās teritorijas attīstībai un valsts drošībai. Nekustamo īpašumu lietotāji/ nomnieki ir gan Valsts asinsdonoru centrs, Nacionālais veselības dienests, Veselības inspekcija, Slimību profilakses un kontroles centrs, gan Prokuratūra un citas valsts institūcijas, kas pilda valsts pārvaldes funkcijas un kuru darbības nodrošināšana ir svarīga valsts un pašvaldības administratīvās teritorijas attīstībai un valsts drošībai. VANĪ un VNĪ darbības mērķi ir līdzīgi – nodrošināt valsts attīstībai un pašvaldību administratīvās teritorijas attīstībai un valsts drošībai būtisku nekustamo īpašumu pārvaldīšanu, atbrīvojot valsts iestādes no neraksturīgu funkciju veikšanas un nodrošinot nekustamā īpašuma efektīvu pārvaldīšanu, tai skaitā apsaimniekošanu un attīstību. Kaut arī VANĪ atbilst Valsts pārvaldes iekārtas likuma 88.panta pirmās daļas nosacījumiem un VNĪ līdzdalība VANĪ tieši nodrošina VNĪ vispārējo stratēģisko mērķu un vidēja termiņa darbības stratēģijā noteikto mērķu sasniegšanu, atbilstoši Pārvaldības likuma 4.panta trešajā daļā noteiktajam, VNĪ ir ņēmusi vērā, ka ar VNĪ līdzdalības izbeigšanu VANĪ, tiks samazinātas izmaksas uz VANĪ pārvaldīšanas personāla izmaksām un administratīvajām izmaksām, tādejādi racionāli un ekonomiski pamatoti izmantojot finanšu resursus. VNĪ, pārņemot VANĪ pārvaldīšanā esošos nekustamos īpašumus, to pārvaldīšanu nodrošinās esošo resursu ietvaros, papildus piesaistot divus speciālistus. Tādējādi VNĪ papildu izdevumi vidēji gadā sastādīs EUR 28 997. Savukārt VANĪ pārvaldīšanas personāla izmaksas un administratīvās izmaksas vidēji gadā sastādīja EUR 180 547. VANĪ saimnieciskās darbības izbeigšanas rezultātā par EUR 143 347 gadā tiks samazinātas šādas administratīvās izmaksas:* administratīvā personāla izmaksas (darba alga un nodokļi) par EUR 119 092 gadā;
* biroja telpu uzturēšanas izmaksas (biroja telpu noma, komunālie pakalpojumi un apsardze) par EUR 15 184 gadā;
* autotransporta un sakaru izmaksas VANĪ administratīvajam personālam (degviela, autostāvvietu noma, auto nodoklis) par EUR 7 549 gadā;
* pārējās administratīvās izmaksas (bankas pakalpojumi, reprezentācijas izdevumi) par EUR 1 522 gadā.

Kopējais izmaksu ietaupījums, izbeidzot VANĪ saimniecisko darbību, vidēji gadā ir prognozējams EUR 151 550 apmērā *(sk.zemāk tabulu)*.*Tabula*

|  |  |  |  |
| --- | --- | --- | --- |
|  **Izmaksu sadaļa** | **VANĪ izmaksas** | **VNĪ papildu izmaksas** | **Sinerģija (ietaupījums)** |
| **vid.gadā** | **vid.gadā** | **vid.gadā** |
| Apsaimniekošanā tieši iesaistītais personāls | 1. 200
 | 28 997  | 8 203 |
| Administratīvais personāls | 119 092  | -  | 119 092  |
| Biroja telpu uzturēšana | 15 184  | -  | 15 184  |
| Autotransports un sakari (administrācija) | 7 549  | -  | 7 549  |
| Pārējās administratīvās izmaksas | 1 522  | -  | 1 522  |
| **KOPĀ izmaksas:** | **180 547**  | **28 997**  | **151 550**  |

 Apzinot izmaksas, cik VANĪ izmaksā nekustamo īpašumu pārvaldīšana un cik tas maksātu, ja šo pašu nekustamo īpašumu pārvaldīšanas pakalpojuma kopumu veiktu VNĪ, VNĪ secināja, ka nav viennozīmīgi salīdzināmas VNĪ un VANĪ pakalpojuma sniegšanā piemērojamās netiešās izmaksas (t.i. administrācijas izmaksas) nekustamo īpašumu pārvaldīšanā. VNĪ ir liela kapitālsabiedrība, kurā ir izveidota atbilstoša struktūra. VNĪ darbības īstenošanai ir piesaistīti atbilstošas kvalifikācijas speciālisti, ir izstrādāti virkne iekšējās darbības un procesu regulējošie dokumenti. VNĪ ir izsniegts Lloyd’s Register Quality Assurance sertifikāts un kvalitātes pārvaldības sistēma atbilst standartam ISO 9001:2008, VNĪ darbības nodrošināšanai tiek veikti regulāri auditi un īstenota personāla vadības sistēma, veiktas normatīvajos aktos noteiktās iepirkuma procedūras. VNĪ apsaimniekošanā esošo ēku kopējā platība uz 2016.gada februāri ir 792 718 m². Savukārt VANĪ ir maza kapitālsabiedrība, kuras darbību nodrošināja neliels personāla skaits. VANĪ nebija izstrādāta kvalitātes vadības sistēma, personāla vadības sistēma.VANĪ darbības īstenošanā netika piesaistīts audits un tās pārvaldīšanā līdz 2016.gada 31.martam bija ēkas ar kopējo platību 40263,1 m². VNĪ pakalpojuma sniegšanā piemērojamās netiešās izmaksas tiek aprēķinātas uz visu VNĪ apsaimniekošanā esošo ēku apjomu, līdz ar to VNĪ nav iespējams izdalīt netiešo izmaksu aprēķinu tikai uz no VANĪ pārņemto ēku apsaimniekošanu. Savukārt VANĪ netiešās izmaksas ir aprēķinātas uz ievērojami mazāku ēku kopējo platību. Līdz ar to šīs izmaksas nav salīdzināmas.**VANĪ darbības izbeigšana.**Veicot VANĪ darbības izbeigšanas izvērtējumu, ir vērtēta VANĪ esošā darbība un tās izmaksas, VNĪ darbības stratēģijā noteikto mērķu īstenošana, nekustamo īpašumu pārvaldīšanas efektivitāte pēc vienotiem pārvaldīšanas principiem, VANĪ debitoru/ kreditoru saistības, noslēgtie darījumi (līgumi) un to pirmstermiņa izbeigšana (piemēram, līgumsodi u.c. galvenie nosacījumi), darba tiesiskās attiecības (informācija par darbiniekiem – cik ilgi strādā, kāds ir darbinieka amats un galvenie darba pienākumi, kāda ir darba samaksa, neizmantotā atvaļinājuma dienu skaits u.c.), VANĪ esošie tiesvedības procesi un cita informācija.No finanšu resursu racionālas izmantošanas viedokļa VNĪ turpmāka līdzdalības saglabāšana VANĪ nav racionāla un ekonomiska.VNĪ ir izvērtējusi VANĪ darbības izbeigšanas veidus, apzinot pozitīvos un negatīvos aspektus.**1.variants** VNĪ un VANĪ reorganizācija, VANĪ pievienojot VNĪ.1. Pozitīvie aspekti:
* VANĪ debitoru/ kreditoru saistību apmērs ir ikmēneša sniedzamā pakalpojuma apmērā, uzkrāto debitoru/ kreditoru prasījumi nepastāv. VANĪ darbības nodrošināšanai nav piesaistīti kredītiestāžu līdzekļi, kas varētu ietekmēt VNĪ un VANĪ reorganizāciju, VANĪ pievienojot VNĪ;
* noslēgtie darījumi (līgumi) par nekustamo īpašumu pārvaldīšanu vai apsaimniekošanu un ar to saistīto pakalpojuma nodrošināšanu ir pārjaunoti ar VNĪ. Citi līgumi, kas varētu būtiski ietekmēt lēmuma pieņemšanu par VANĪ darbības izbeigšanu, nav slēgti;
* VNĪ kā tiesību un saistību pārņēmējai pastāv iespēja turpināt VANĪ uzsāktos tiesvedības procesus;
* VANĪ un VNĪ darbības mērķi ir līdzīgi – nodrošināt valsts attīstībai un pašvaldību administratīvās teritorijas attīstībai un valsts drošībai būtisku nekustamo īpašumu pārvaldīšanu, atbrīvojot valsts iestādes no neraksturīgu funkciju veikšanas un nodrošinot nekustamā īpašuma efektīvu pārvaldīšanu, tai skaitā apsaimniekošanu un attīstību;
* VNĪ ir izveidota atbilstoša struktūra, VNĪ darbības īstenošanai ir piesaistīti atbilstoši speciālisti, ir izstrādāti virkne iekšējās darbības un procesu regulējošie dokumenti, VNĪ ir izsniegts Lloyd’s Register Quality Assurance sertifikāts un kvalitātes pārvaldības sistēma atbilst standartam ISO 9001:2008, tiek veiktas normatīvajos aktos noteiktās iepirkuma procedūras, tādejādi nodrošinot vienotu un efektīvu nekustamo īpašumu pārvaldīšanas darbību īstenošanu;
* starp VNĪ un Veselības ministriju 2008. gada 17.jūlijā ir noslēgts Sadarbības līgums par Veselības ministrijas valdījumā esošo valsts nekustamo īpašumu pārvaldīšanu. Veselības ministrija 2016.gada 5.maijā ir izdevusi pilnvaru Nr.01-31.1/2044, ar kuru VNĪ tiek pilnvarots pārvaldīt iepriekš VANĪ pārvaldīšanā nodotos 13 Veselības ministrijas valdījumā esošos valsts nekustamos īpašumus.
* saskaņā ar noslēgto līgumu nosacījumiem ir saņemtas AS „Swedbank”, Ziemeļu investīcijas bankas (Nordic Investment Bank) un Nordea Bank AB (kas saskaņā ar starp Nordea Bank AB un Nordea Bank Finland Plc 2014.gada 14.februārī noslēgto Uzņēmuma pārejas līgumu ir pārņēmusi daļu no Nordea Bank Finland Plc komercdarbības Latvijā) rakstiskas piekrišanas VNĪ un VANĪ reorganizācijai, VANĪ pievienojot VNĪ. 2016.gada 14.aprīlī ar Nordea Bank Finland Plc ir noslēgts jauns Nordea klientu līgums par darījumiem ar atvasinātajiem finanšu instrumentiem Nr.4/2016, saskaņā ar kura nosacījumiem VNĪ ir tiesības veikt jebkuru pasākumu vai pieņemt lēmumu saistībā ar uzņēmējdarbības reorganizāciju, ja valstij pieder balsstiesību vairākums VNĪ pārraudzības vai izpildinstitūcijas locekļu ievēlēšanā vai VNĪ vadības iecelšanā, t.i., pieder vairāk kā 50% (plus 1 viena balss).
1. Negatīvie aspekti:
* VANĪ ir jāizbeidz darba tiesiskās attiecības ar darbiniekiem līdz reorganizācijas pabeigšanai, izmaksājot vidējo izpeļņu par neizmantoto atvaļinājumu un atlaišanas pabalstu saskaņā ar Darba likumā noteikto, izņemot trīs VANĪ darbiniekus, kurus plānots piesaistīt darbā VNĪ;
* VANĪ darbības izbeigšanas procedūra ilgs aptuveni sešus līdz septiņus mēnešus.

**2.variants** VANĪ likvidācija.1. Pozitīvie aspekti:- VANĪ debitoru/ kreditoru saistību apmērs ir ikmēneša sniedzamā pakalpojuma apmērā, uzkrāto debitoru/ kreditoru prasījumi nepastāv. VANĪ darbības nodrošināšanai nav piesaistīti kredītiestāžu līdzekļi, kas varētu ietekmēt VANĪ likvidāciju;* noslēgtie darījumi (līgumi) par nekustamo īpašumu pārvaldīšanu vai apsaimniekošanu un ar to saistīto pakalpojuma nodrošināšanu ir pārjaunoti ar VNĪ. Citi līgumi, kas varētu būtiski ietekmēt lēmuma pieņemšanu par VANĪ darbības izbeigšanu, nav slēgti;
* VANĪ darbības izbeigšanas procedūra ilgs aptuveni četrus līdz piecus mēnešus.

2. Negatīvie aspekti:- nepastāv VANĪ tiesību un saistību pāreja;- tiesvedības procesos nav iespējama prasītāja aizstāšana un ar VANĪ likvidācijas brīdi tiek izbeigti uzsāktie tiesvedības procesi;- VANĪ ir jāizbeidz darba tiesiskās attiecības ar darbiniekiem, izmaksājot vidējo izpeļņu par neizmantoto atvaļinājumu un atlaišanas pabalstu saskaņā ar Darba likumā noteikto (izņemot valdes priekšsēdētāju).Ņemot vērā minēto un labas korporatīvās pārvaldības principus, secināts, ka lietderīgākā turpmākā rīcība ir VNĪ līdzdalības izbeigšana VANĪ, veicot VNĪ un VANĪ reorganizāciju, VANĪ pievienojot VNĪ.Dividendēs izmaksājamā peļņas daļa par 2015.gadu tiks pārskaitīta VNĪ pēc attiecīga dalībnieku sapulces lēmuma pieņemšanas un pārējie finanšu līdzekļi paliek VANĪ rīcībā līdz reorganizācijas pabeigšanai. Ar VNĪ un VANĪ reorganizāciju saistītās izmaksas – izmaksas par paziņojumu publicēšanu oficiālajā izdevumā „Latvijas Vēstnesis” un valsts nodeva par izmaiņu veikšanu komercreģistrā, kopā EUR 156,52 - tiks segtas gan no VNI, gan no VANĪ finanšu līdzekļiem.Rīkojuma projekts attiecas uz publiskās pārvaldes politiku. |
|  | Projekta izstrādē iesaistītās institūcijas | Rīkojuma projekta izstrādē ir iesaistīta VNĪ. |
| 4. | Cita informācija | Veselības ministrijas valdījumā ir valsts nekustamie īpašumi – administratīvās ēkas, kuru pārvaldīšanai vai apsaimniekošanai nav nepieciešama specifiska pārvaldīšana, kā arī slimnīcas vai specializētās medicīnas iestādes, kam ir nepieciešama nepārtraukta specifiska pārvaldīšana.Ņemot vērā iepriekš minēto, lai tiktu nodrošināta Veselības ministrijas nekustamo īpašumu efektīva pārvaldīšana, Veselības ministrija veic visu valdījumā esošo nekustamo īpašumu uzturēšanas modeļu izvērtēšanu un pēc izvērtējuma veikšanas, lems par turpmāko rīcību Veselības ministrijas īpašumu pārvaldīšanai un apsaimniekošanai. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija kā VNĪ kapitāldaļu turētāja, VNĪ un VANĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas II, III, IV un V sadaļa –projekts šīs jomas neskar.*

Finanšu ministre D.Reizniece-Ozola

13.07.2016. 9:54

2749

L.Kokorēviča

67024955, Lita.Kokorevica@vni.lv